OpenLLM-France/wikimedia huggingface dataset:
# Estació de Llacuna

Mapa Metro Línia 4 :
Llacuna (antigament anomenada Luchana) és una estació de la L4 del Metro de Barcelona situada sota el carrer Pujades al districte de Sant Martí de Barcelona.
L'estació va entrar en servei el 1977 com a part de la Línia IV i amb el nom de Luchana fins que el 1982 amb la reorganització dels números de línies i canvis de nom d'estacions va adoptar el nom actual. La particularitat del nom d'aquesta estació de metro és que es troba a l'alçada del carrer de la Ciutat de Granada, a dos carrers de distància del carrer Llacuna.
Metro de Barcelona :
| Procedència/Destinació | < | Línia | > | Procedència/Destinació |
| Trinitat Nova | Bogatell | | Poblenou | La Pau |

## Accessos

* Carrer Pujades - Carrer Ciutat de Granada

## Vegeu també

* Línia 4 del metro de Barcelona
* Metro de Barcelona
* Xarxa ferroviària de Catalunya
# Estadi de la Copa del Món de Suwon

L'Estadi de la Copa del Món de Suwon, també conegut com a Estadi del Gran Ocell (수원빅버드경기장 en hangul, Suwon Bigbird Stadium en anglès), és un estadi multifuncional ubicat a la ciutat de Suwon (en hangul: 수원시), capital de la província de Gyeonggi, a Corea del Sud.
És l'estadi on juga de local el Suwon Samsung Bluewings en la K-League. És un dels estadis on es va disputar la Copa del Món de futbol 2002.

## Referències

* ↑ «경기장시설안내» (en coreà). suwonworldcup.gg.go.kr. [Consulta: 29 novembre 2020].
* ↑ «World Cup 2002». rsssf.com. [Consulta: 1r febrer 2022].
# Estadi de la Meinau

L'Estadi de la Meinau (Stade de la Meinau) és un estadi de futbol de la ciutat d'Estrasburg, França.
El camp va ser inaugurat el 1906, i fins 1914 fou utilitzat pel club FC Frankonia. A partir d'aquest any fou la seu del RC Strasbourg. La seva darrera remodelació fou l'any 2001 i la seva capacitat actual és de 26.280 espectadors.

## Referències

* ↑ Racingstub stadium history
* ↑ History at MCSinfo
* ↑ «Stade le Meinau: Le Futur est en Marche!» (en francès). RC Strasbourg.
# Estadi de la Reunificació

L'Estadi de la Reunificació o Stade de la Réunification és un estadi poliesportiu de la ciutat de Douala, Camerun.
Principalment és utilitzat per la pràctica del futbol, essent la seu del club Union Douala. Té una capacitat per a 39.000 espectadors. Fou construït el 1972.

## Referències

* ↑ «Informació i Foto». worldofstadiums.com.
* ↑ «Coupe d'Afrique des nations total 2020/2021: La messe du football africain aux couleurs du Cameroun. - Afrique Media | la Télévision Panafricaine».
# Eumesocampa

Eumesocampa és un gènere de diplurs de la família Campodeidae. Hi ha 2 espècies descrites a Eumesocampa.

## Taxonomia

Aquestes 2 espècies pertanyen al gènere Eumesocampa:
* Eumesocampa danielsi Silvestri, 1933$^{icg}$
* Eumesocampa lutzi Silvestri, 1933$^{icg}$
Fonts de les dades: i = ITIS, c = Catalogue of Life, g = GBIF, b = Bugguide.net

## Referències

* 1 2 3 «Eumesocampa Report» (en anglès). Integrated Taxonomic Information System (ITIS).
* 1 2 3 «Browse Eumesocampa» (en anglès). Catalogue of Life. Arxivat de l'original el 2019-07-08. [Consulta: 9 juliol 2021].
* 1 2 3 «Eumesocampa» (en anglès). GBIF.

## Bibliografia

* Allen, Robert T «A synopsis of the Diplura of North America: Keys to higher taxa, systematics, distributions and descriptions of new taxa (Arthropoda: Insecta)» (en anglès). Transactions of the American Entomological Society, 128(4), 2002, pàg. 403–466.
* Brusca, Richard C; Moore, Wendy; Shuster, Stephen M. Invertebrates (en anglès). Sinauer Associates, Oxford University Press, 2016. ISBN 978-1605353753.
* Capinera, John L. Encyclopedia of Entomology (en anglès). Springer, 2008. ISBN 978-1402062421.
# Estació de Rosières

L'estació de Rosières és una estació ferroviària situada al municipi francès de Rosières-en-Santerre (al departament del Somme).
És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Guillaucourt | TER Picardie | Chaulnes | Saint-Quentin |
| Amiens | Guillaucourt | TER Picardie | Chaulnes | Reims |

## Referències

* ↑ «TER Hauts-de-France - Horaires et informations pratiques au départ de la gare de Rosières (Somme)». [Consulta: 9 gener 2021].
# Esvèrtia

La esvèrtia o eswèrtia (Swertia perennis) és una herba perenne de la família de les gencianàcies.

## Descripció

És un hemicriptòfit perenne de tija poc foliosa que pot arribar a mesurar 40 cm. Les fulles són el·líptiques, amb 5-7 nervis longitudinals molt marcats; les basals són més o menys llargament peciolades, les caulinars mitjanes sèssils (alternes o oposades) i les superiors amplexicaules. Les flors se situen en una panícula terminal. El calze està dividit fins a prop de la base en 5 sèpals, en la base dels quals hi ha 2 nectaris. La corol·la és d'un violeta negrós amb estries fosques (encara que pot tindre una coloració més clara, fins i tot blanca), i està formada per 5 pètals patents. El fruit és una càpsula. Floreix des de juliol fins a setembre. Presenta una pol·linització entomògama i una dispersió baròcora de les seues llavors.

## Hàbitat

Es tracta d'una planta característica de les molleres, praderies torboses i als marges de rierol de l'alta muntanya (1800-2400 m d'altitud).

## Distribució

Té una distribució bòreo-alpina. Es troba en tota l'Europa central i alpina. A la península Ibèrica se la pot trobar als Pirineus i a la Serralada Cantàbrica. Als països podem trobar-la només al Nord (Girona, Lleida i Barcelona).

## Galeria

* Inflorescència de flors morades.
* Inflorescència de flors blanques.
* Agrupació d'esvèrties.
* Esvèrtia in vivo (Alemanya).
# Eswars

Eswars és un municipi francès, situat a la regió dels Alts de França, al departament del Nord. L'any 2006 tenia 357 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 288 | 304 | 287 | 314 | 321 | 348 | 357 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Francis Régnault | |
# Estilbita-Ca

L'estilbita-Ca és un mineral de la classe dels silicats, que pertany al subgrup de l'estilbita.

## Característiques

L'estilbita-Ca és un silicat de fórmula química NaCa₄[Al$_9$Si$_{27}$O$_{72}$]·nH₂O. Cristal·litza en el sistema monoclínic. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, l'estilbita-Ca pertany a «09.GE - Tectosilicats amb H₂O zeolítica; cadenes de tetraedres de T$_{10}$O$_{20}$» juntament amb els següents minerals: clinoptilolita-Ca, clinoptilolita-K, clinoptilolita-Na, heulandita-Ca, heulandita-K, heulandita-Na, heulandita-Sr, heulandita-Ba, estilbita-Na, barrerita, stel·lerita, brewsterita-Ba i brewsterita-Sr.

## Formació i jaciments

Es tracta d'una espècie mineral que, tot i no ser molt abundant, es troba àmpliament distribuïda per tot el planeta.

## Referències

* ↑ «Stilbite-Ca» (en anglès). Mindat. [Consulta: 13 agost 2018].
# Famenne Ardenne Classic

La Famenne Ardenne Classic és una cursa ciclista belga que té origen i final a Marche-en-Famenne. Creada al 2017, forma part del calendari de l'UCI Europa Tour.

## Palmarès

| Any | Vencedor | Segon | Tercer |
| 2017 | Moreno Hofland | Emiel Vermeulen | Maxime Vantomme |
| 2018 | Guillaume Boivin | Quentin Pacher | Danny van Poppel |
| 2019 | Dimitri Claeys | Baptiste Planckaert | Timo Roosen |
| 2022 | Axel Zingle | Amaury Capiot | Oliver Naesen |
| 2023 | Arnaud De Lie | Kaden Groves | Florian Sénéchal |
| 2024 | Arnaud De Lie | Axel Zingle | Maxim Van Gils |

## Enllaços externs

* Web oficial
* Fitxa a cyclebase.nl
* Fitxa a sitiodeciclismo.net
# Ewa

Ewa és un districte de Nauru. Està ubicat al nord de l'illa. Té una superfície d'1,2 km² i una població de 300 habitants. Ewa és part de la subdivisió administrativa de Nauru d'Anetan.
El districte està a la part més septentrional de l'estat.

## Educació, empreses i esports

A Ewa hi ha el Kayser College
El supermercat més gran de Nauru està al districte: Capelle and Partner. A prop del supermercat hi ha un camp de futbol australià.

## Personalitat notables

* Marcus Stephen, president de Nauru des de 2007.
# Federació de Futbol de la República Islàmica de Mauritània

La Federació de Futbol de la República Islàmica de Mauritània (FFRIM) —en francès: Fédération de Football de la République Islamique de Mauritanie; en àrab اتحاد الجمهورية الإسلامية الموريتانية لكرة القدم, Ittiḥād al-Jumhūriyya al-Islāmiyya al-Mūrītāniyya li-Kurat al-Qadam, «Unió de Futbol de la República Islàmica Mauritana»— és la institució que regeix el futbol a Mauritània. Agrupa tots els clubs de futbol del país i es fa càrrec de l'organització de la Lliga mauritana de futbol i la Copa. També és titular de la Selecció de futbol de Mauritània absoluta i les de les altres categories.
Va ser formada el 1961.
* Afiliació a la FIFA: 1970
* Afiliació a la CAF: 1974 (membre provisional), 1976
* Afiliació a la UAFA: 1989

## Referències

* ↑ Mauritania Arxivat 2018-06-22 a Wayback Machine. at FIFA site.
* ↑ Mauritania at CAF Online
* ↑ Omar Almasri. «Mauritania’s big football plans - Football». Al Jazeera English. [Consulta: 3 desembre 2013].
* ↑ CAF and FIFA, 50 years of African football - the DVD, 2009

## Enllaços externs

* Federació de Futbol de la República Islàmica de Mauritània - Lloc web oficial (àrab)/(francès)
# Eyselita

L'eyselita és un mineral de la classe dels òxids. Rep el nom en honor de Walter Hans Eysel (1935-1999), professor de cristal·lografia, de la Universitat Ruprecht Karls de Heidelberg, a Alemanya, per les seves contribucions a l'estudi dels germanats i per les seves nombroses contribucions al fitxer de difracció de pols.

## Característiques

L'eyselita és un òxid de fórmula química Fe$^{3+}$Ge4+ 3O₇(OH). Va ser aprovada com a espècie vàlida per l'Associació Mineralògica Internacional l'any 2003, i la primera publicació data del 2004. Cristal·litza en el sistema ortoròmbic.
Segons la classificació de Nickel-Strunz, l'eyselita pertany a «04.DM - Minerals òxids amb proporció metall:oxigen = 1:2 i similars, amb cations grans (+- mida mitja); sense classificar» juntament amb els següents minerals: rankamaïta, sosedkoïta, cesplumtantita i kuranakhita.

## Formació i jaciments

Va ser descoberta a la mina Tsumeb, situada a la localitat homònima de la regió d'Otjikoto, a Namíbia. Aquesta espècie minerals no ha estat descrita en cap altre indret del planeta.

## Referències

* ↑ «Eyselite» (en anglès). Mindat. [Consulta: 15 febrer 2018].
# Farbus

Farbus és un municipi francès, situat al departament del Pas de Calais i a la regió dels Alts de França.
# Farces et moralités

Amb el títol de Farces et moralités (en català, literalment, Farses i moralitats) es van publicar l'any 1904 sis peces en un acte de l'escriptor francès Octave Mirbeau: Vieux ménages, 1900 (Vells matrimonis); Les Amants, 1901 (Els amants); L'Épidémie, 1898 (L'epidèmia, traducció catalana de Virgili Ambròs, [s.d.]); Le Portefeuille, 1902 (La cartera, traducció catalana de Carles Costa, 1910); Scrupules, 1902 (Escrúpols, traducció catalana de Carles Costa, 1909), i Interview, 1904 (Entrevista).
Utilitzant procediments propis de la farsa (la caricatura, la deformació, l'exaltació), Mirbeau incita l'espectador a treure'n lliçons d'ordre general. Desemmascara els burgesos, revela la profunda injustícia inherent a la llei i a una societat basada en el lladronici i estén la crítica al llenguatge, amb el qual la classe dominant simula la seva respectabilitat.

## Enllaços externs

* Octavi Mirbeau, La cartera.
* Octave Mirbeau, Farces et moralités (francès)
* Pierre Michel, Prefaci Arxivat 2009-02-19 a Wayback Machine. (francès)
* Pierre Michel, «Les Farces et moralités» (francès)
# Facet

Facet és la versió catalana anònima de finals del segle xiv d'un tractat amatori llatí anomenat Facetus.
El Facetus era el nom de dos tractats en vers que es van difondre a Europa al segle xii. El que fou inspiració del Facet era un tractat fortament influenciat per Ovidi i escrit en díptics. L'altre estava fet en hexàmetres rimats i tenia un caràcter formatiu i moralitzant amb una col·lecció de preceptes educatius per a la formació de la conducta de qualsevol persona.
Dels 1.743 octosíl·labs apariats dels quals es compon, els primers 1.579 són una traducció, amb algunes modificacions, del text original. La darrera part no té res a veure amb el tractat llatí i presenta un marcadíssim caràcter misogin. Fou un text popular fins al segle xviii.

## Referències

* 1 2 3 Martín de Riquer (conde de Casa Dávalos); Joaquim Molas Història de la literatura catalana: Part antiga, per M. de Riquer. Ediciones Ariel, 1964, p. 43–47.
# Fermín de Luis Marín

Fermín De Luis Marín (Pamplona, 22 de gener de 1964) és un exfutbolista navarrès, que ocupava la posició de defensa.

## Trajectòria

Va romandre la major part de la seua carrera esportiva a les files del CA Osasuna, on va ser un dels jugadors més destacats de la dècada dels 80. Amb els de Pamplona hi va sumar 184 partits i dos gols entre 1984 i 1992.
Va ser titular entre la 86/87 (en la qual disputa 46 partits) i la 89/90.

## Enllaços externs

* Fitxa del jugador
# Ferruccio Giannini

Ferruccio Giannini (Barga, prop de Lucca, 15 de novembre de 1868 – Filadèlfia, 17 de setembre de 1948) fou un tenor italià naturalitzat estatunidenc.
A l'edat de 17 anys va emigrar als Estats Units. A Boston va estudiar cant amb Eleodoro De Campi. El 1891 va fer el seu debut a Boston i entre 1892 i 1894 es va embarcar en una gira pels Estats Units amb la Mapleson Opera Company.
Després es va establir a Filadèlfia, continuant actuant en òperes i concerts als Estats Units. Professor de cant, va obrir un petit teatre a Filadèlfia on va organitzar òperes i concerts amb els seus estudiants. Va ser el fundador de lÒpera Verdi de Filadèlfia.
Giannini va ser un dels primers tenors lírics a fer enregistraments, per a la Berliner Philharmoniker el 1896, i més tard per a Victor i Zonophone.
Casat amb la violinista Antonietta Briglia, els seus tres fills van tenir una brillant carrera en l'òpera. Dusolina Giannini va ser una famosa soprano dramàtica que va actuar en els principals escenaris d'Europa i Amèrica. Eufemia Giannini Gregory va ser professora de cant a l'Institut Curtis de Música durant 40 anys, comptant entre els seus alumnes celebritats com Anna Moffo i Judith Blegen. Vittorio Giannini va ser un reconegut compositor d'òperes.

## Referències

* ↑ https://forgottenoperasingers.blogspot.com/2011/08/ferruccio-giannini-1868-1948.html
* ↑ https://adp.library.ucsb.edu/index.php/mastertalent/detail/107964/Giannini_Ferruccio
* ↑ https://www.treccani.it/enciclopedia/vittorio-giannini/
# Fin

Fin és una pel·lícula espanyola de suspens de 2012 dirigida per Jorge Torregrossa i escrita per Sergio G. Sánchez i Jorge Guerricaechevarría. El film està produït per Antena 3 i l'estrena va ser el 23 de novembre de 2012.
La pel·lícula està basada en la novel·la homònima de David Monteagudo. Va ser doblada en valencià.

## Sinopsi

Un grup de vells amics es reuneixen, després de molt de temps, per a passar el cap de setmana en una casa en la muntanya. Malgrat els anys res ha canviat entre ells; no obstant això, els seus respectius passats continuen turmentant-los.
De sobte succeeix un estrany incident que altera els seus plans i els deixa incomunicats amb el món exterior. Quan van a la recerca d'ajuda, descobreixen que estan pràcticament sols i el grup comença a desaparèixer com si s'establís un nou ordre natural.

## Repartiment

* Miquel Fernández - Sergio.
* Antonio Garrido - Rafa.
* Daniel Grao - Félix.
* Clara Lago - Eva.
* Eugenio Mira - Ángel "El Profeta".
* Blanca Romero - Cova.
* Carmen Ruiz - Sara.
* Andrés Velencoso - Hugo.
* Maribel Verdú - Maribel.

## Premis i nominacions
### Neox Fan Awards 2013

| CCategoria | Persona | Resultat |
| Millor pel·lícula | Millor pel·lícula | Nominada |
| Millor actriu de cinema | Clara Lago | Guanyadora |

### XXVII Premis Goya

| Categoria | Persona | Resultat |
| Millor guió adaptat | Jorge Guerricaechevarría i Sergio G. Sánchez | Nominat |

### Medalles del Cercle d'Escriptors Cinematogràfics

| Categoria | Persona | Resultat |
| Millor guió adaptat | Jorge Guerricaechevarría i Sergio G. Sánchez | Nominat |

## Referències

* ↑ Fin-Datos Arxivat 2013-05-15 a Wayback Machine., LaButaca.net.
* ↑ Comienza el rodaje de la película "Fin" Arxivat 2016-03-09 a Wayback Machine., Revista Cuore.
* ↑ Andrés Velencoso debuta en el cine con la película 'Fin', Antena 3.com.
* ↑ Mario Casas, el gran triunfador de los Neox Fan Awards 2013, formulatv, 25 de setembre de 2013
* ↑ Fin als Premis Goya
* ↑ Nominaciones Medallas CEC 2012

## Enllaços externs

* Website oficial
* Totes les notícies, fotos i tràilers de la pel·lícula Fin
* Jorge Márquez. Gobierno Mundial y Fin del Mundo. Uruguay-Montevideo: Pesur, 2011. ISBN 978-9974984981.
# Falciot de Nyanza

El falciot de Nyanza (Apus niansae) és una espècie d'ocell de la família dels apòdids (Apodidae) que habita en camp obert i ciutats, i cria en penya-segats, coves i edifics del nord i centre d'Etiòpia, Eritrea, nord-oest de Somàlia, i terres altes d'Uganda, Kenya i nord de Tanzània.
# Fertile (Minnesota)

Fertile és una població dels Estats Units a l'estat de Minnesota. Segons el cens del 2000 tenia 893 habitants.

## Demografia

Segons el cens del 2000, Fertile tenia 893 habitants, 396 habitatges, i 220 famílies. La densitat de població era de 182,4 habitants per km².
Dels 396 habitatges en un 21,7% hi vivien nens de menys de 18 anys, en un 45,7% hi vivien parelles casades, en un 8,3% dones solteres, i en un 44,2% no eren unitats familiars. En el 42,2% dels habitatges hi vivien persones soles el 29,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,87.
Per edats la població es repartia de la següent manera: un 20,3% tenia menys de 18 anys, un 4,8% entre 18 i 24, un 20,9% entre 25 i 44, un 16,1% de 45 a 60 i un 37,8% 65 anys o més.
L'edat mediana era de 49 anys. Per cada 100 dones de 18 o més anys hi havia 72,8 homes.
La renda mediana per habitatge era de 23.021 $ i la renda mediana per família de 30.192 $. Els homes tenien una renda mediana de 27.344 $ mentre que les dones 20.341 $. La renda per capita de la població era de 14.866 $. Entorn de l'11,1% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fertile». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Fertile». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
Viccionari
# Florencio Campomanes

Florencio Campomanes (Manila, 22 de febrer de 1927 - 3 de maig de 2010), fou un polític, jugador i àrbitre d'escacs, i dirigent i organitzador de competicions d'escacs. Fou president de la Federació Internacional d'Escacs entre 1982 i 1995.

## Resultats destacats en competició

Campomanes va assolir un nivell de mestre a les Filipines, i va guanyar el campionat d'escacs de les Filipines el 1956 i el 1960. Va representar al seu país a les Olimpíades d'escacs en el període entre 1956-1966.

## Organitzador

Sempre va presumir de ser amic de Ferdinand Marcos, i va tenir un paper important en l'organització d'esdeveniments escaquístics a l'Àsia (com l'organització del Campionat del món de 1978 a Baguio entre Anatoli Kàrpov i Víktor Kortxnoi), i posteriorment dins la FIDE, organització de la qual es va convertir en president el 1982.

### President de la FIDE

La seva presidència va ser molt controvertida, sobretot després de la decisió que va prendre d'aturar el matx pel títol mundial entre Karpov i Kaspàrov el 1984, potser sota la pressió de la Federació Soviètica. Els seus opositors l'acusen de pràctiques mafioses. No va poder evitar la ruptura amb l'Associació Professional d'Escacs (PCA) el 1993, una organització creada pel campió mundial Kaspàrov que va generar un cisma que va durar fins al 2006, amb un campió del món de la FIDE, d'una banda i un campió PCA de l'altra.
En la banda positiva de la balança, durant la seva presidència, molts països asiàtics i africans es van afiliar a la FIDE i va obtenir importants importants suports per a la seva reelecció fins a 1995, quan va cedir la presidència a Kirsan Iliumjínov.

### Episodis de corrupció

A partir de 2003, Campomanes va ser processat al seu país com a responsable pel desviament de fons en l'Olimpíada d'escacs de 1992, celebrada a Manila. La Cort Suprema de les Filipines el va absoldre el desembre de 2006.
El 2 de febrer de 2007, va patir un greu accident de trànsit a prop d'Antalya, a Turquia. Va morir de càncer el 3 maig 2010.

## Notes i referències

* ↑ «Nota biogràfica de Florencio Campomanes» (en anglès). Chessgames.com. [Consulta: 17 setembre 2010].
* ↑ Florencio Campomanes turns eighty
* ↑ «Florencio Campomanes dies at eighty-three» (en anglès). [Consulta: 3 maig 2010].

## Enllaços externs

* Informacions diverses Arxivat 2011-05-14 a Wayback Machine. sobre Florencio Campomanes. (anglès)
# Football Club Savoia 1908

El Football Club Savoia 1908 fou un equip italià de futbol de la ciutat de Torre Annunziata.

## Història

El club va ser fundat amb el nom d'Unione Sportiva Savoia. Es va inscriure a la FIGC el 1914. La seva època daurada fou a la dècada de 1920, quan ascendí a la màxima categoria del campionat italià, al grup de Campània. El 21 de novembre de 2008 la societat complí 100 anys. El 14 de novembre de 2009 es retirà del campionat al que estava inscrit, posant fi a la seva vida esportiva.
Evolució del nom i colors
* 1908-1935 Unione Sportiva Savoia
* 1936-1937 Associazione Calcio Torre Annunziata
* 1937-1939 Spolettificio Torre Annunziata
* 1939-1944 Unione Sportiva Savoia
* 1944-1946 Associazione Calcio Torrese
* 1946-1955 Unione Sportiva Torrese
* 1955-1964 Unione Sportiva Savoia
* 1964-1978 Associazione Polisportiva Savoia 1908
* 1978-2001 Associazione Calcio Savoia 1908
* 2001-2002 Intersavoia
* 2002-2006 Società Sportiva Savoia 1908
* 2006-2009 Football Club Savoia 1908
* 2010-2011 Associazione Sportiva Dilettantistica Calcio Savoia 1908
* 2011-2013 Associazione Calcio Savoia 1908

## Enllaços externs

* Web oficial Arxivat 2010-03-30 a Wayback Machine.
* www.solosavoia.it
# Fletxa d'Erondegem

El Fletxa o Sageta d'Erondegem (Erondegemse Pijl) és una cursa ciclista femenina que es disputa anualment al municipi d'Erpe-Mere, a Bèlgica, des del 2011. Forma part del calendari de la Unió Ciclista Internacional.

## Palmarès

| Any | Vencedor | Segon | Tercer |
| 1996 | Els Decottenier | Sonja Vermeylen | Els Pauwels |
| 1997 | Anja Lenaers | Anne-Marie Cooreman | Sonja Vermeylen |
| 1998 | | | |
| 1999 | | | |
| 2000 | | | |
| 2001 | | | |
| 2002 | | | |
| 2003 | | | |
| 2004 | | | |
| 2005 | | | |
| 2006 | Sjoukje Dufoer | Ludivine Henrion | Ilse Geldhof |
| 2007 | Corine Hierckens | Eva Heijmans | Goedele Van Den Steen |
| 2008 | Sylvia Debboudt | Lensy Debboudt | Mieke de Clercq |
| 2009 | Lieselot Decroix | Janneke Busser Kanis | Lensy Debboudt |
| 2010 | Grace Verbeke | Marie Lindberg | Sjoukje Dufoer |
| 2011 | Chantal Blaak | Christine Majerus | Liesbet De Vocht |
| 2012 | Adrie Visser | Liesbet De Vocht | Janneke Busser Kanis |
| 2013 | Maaike Polspoel | Sofie De Vuyst | Christine Majerus |
| 2014 | Ann-Sophie Duyck | Liesbet De Vocht | Désirée Ehrler |
| 2015 | Thalita de Jong | Élise Delzenne | Nina Kessler |
| 2016 | Lucinda Brand | Nina Kessler | Thalita de Jong |
| 2017 | Julia Soek | Rachel Neylan | Esther van Veen |
| 2018 | Nina Kessler | Evy Kuijpers | Monique van de Ree |
| 2019 | Monique van de Ree | Thi That Nguyen | Sofie De Vuyst |
| 2020 | suspesa | suspesa | suspesa |

## Enllaços externs

* Pàgina Oficial Arxivat 2017-07-12 a Wayback Machine.
* Palmarès a procyclingstats.com
* Palmarès a cyclebase.nl